خطبة ڤرتام
اللهُ أَكْبَرُ ( 3 كالي ) اللهُ أَكْبَرُ ( 3 كالي ) اللهُ أَكْبَرُ ( 2 كالي ) اللهُ أَكْبَرُ كَبِيْرًا و الحَمْدُ ِللهِ كَثِيْرًا وَسُبْحَانَ اللهِ بُكْرَةً وَأَصِيْلا . الحَمْدُ ِللهِ الَّذِى وَفَّقَنَا لِعِبَادَتِهِ . وَجَعَلَ هذَا اليَوْمَ فَرْحًا لِعِبَادِهِ الُمتَّقِيْنَ الَّذِيْنَ فَازُوْا بِصِيَامِ رَمَضَانَ وَقِيَامِهِ .وَأَشْهَدُ أَنْ لاإِلهَ إِلا اللهُ وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ اللّهُمَّ صَلِّ وَسَلِّمْ وَبَارِكْ عَلىَ سَيِّدِنَا مُحَمَّدٍ وَعَلَى آلِهِ وَأَصْحَابِهِ وَمَنْ تَبِعَهُمْ بِإِحْسَانٍ إِلَى يَوْمِ الدِّيْنِ . أَمَّا بَعْدُ …. فَيَا أَيُّهَا المُسْلِمُوْنَ اتَّقُوْا اللهَ حَقَّ تُقَاتِهِ وَلاتمَوُتُنَّ إِلا وَأَنْتُمْ مُسْلِمُوْنَ …..فرمان الله دالم ايات 2 دان 3 سوره الطلاق :
وَمَنْ يَتَّقِ اللَّهَ يَجْعَلْ لَهُ مَخْرَجًا وَيَرْزُقْهُ مِنْ حَيْثُ لَا يَحْتَسِبُ وَمَنْ يَتَوَكَّلْ عَلَى اللَّهِ فَهُوَ حَسْبُهُ ۚ إِنَّ اللَّهَ بَالِغُ أَمْرِهِ ۚ قَدْ جَعَلَ اللَّهُ لِكُلِّ شَيْءٍ قَدْرًا
مقصودڽ : ….دان سسياڤا يڠ برتقوى کڤد الله ﴿دڠن مڠرجکن سوروهنڽ دان منيڠݢلکن لارڠنڽ﴾، نسچاي الله اکن مڠاداکن باݢيڽ جالن کلوار ﴿دري سݢالا ڤرکارا يڠ مڽوسهکنڽ﴾، سرتا ممبريڽ رزقي دري جالن يڠ تيدق ترلينتس د هاتيڽ. دان ﴿ايڠتله﴾، سسياڤا برسراه ديري بولت-بولت کڤد الله، مك الله چوکوڤله باݢيڽ ﴿اونتوق منولوڠ دان مڽلامتکنڽ﴾. سسوڠݢوهڽ الله تتڤ ملاکوکن سݢالا ڤرکارا يڠ دکهندقيڽ. الله تله ڤون مننتوکن قدر دان ماس باݢي برلاکوڽ تياڤ-تياڤ سسواتو.
مسلمين/مسلمات يڠ درحمتي الله،
سلامت هاري راي عيدالفطري داوچڤکن کڤد سلوروه قوم مسلمين دان مسلمات. سمڤنا برادا ڤد هاري مليا اين، ماريله کيت سام-سام برمحاسبة مڠهيتوڠ ديري تنتڠ حاصيل تربية رمضان يڠ بارو لالو سامادا برجاي ملاهيرکن کيت سباݢاي اومت برتقوى اتاو سباليقڽ. کيت مموهون کڤد الله اݢر تيدق ترماسوق دالم ݢولوڠن يڠ دجأوهکن دري ڤد رحمة الله ايإيت ݢولوڠن يڠ سمڤت برتمو رمضان تتاڤي تيدق دأمڤونکن اوليه الله. کيت دمينتا اݢر ممبسرکن الله اتس نعمة هداية دان کقواتن يڠ دأنوݢرهکن اونتوق سام-سام منونايکن عبادة ڤواس رمضان سباݢاي تندا شکور برتريما کاسيه کڤد الله. اوليه ايت الله مڠانوݢرهکن نعمة هاري راي اين دسمڤيڠ مڠݢاريسکن چارا يڠ سڤاتوتڽ دلاکوکن اݢر بنر-بنر شکور کڤد الله بوکنڽ مموجا هوى نفسو دڠن عمالن معصية درهاک کڤد الله کتيک برهاريراي.
فرمان الله دالم ايات 185 سوره البقرة :
….….وَلِتُكْمِلُوا الْعِدَّةَ وَلِتُكَبِّرُوا اللَّهَ عَلَىٰ مَا هَدَاكُمْ وَلَعَلَّكُمْ تَشْكُرُونَ
مقصودڽ : … دان جوݢ سوڤاي کامو چوکوڤکن بيلڠن ڤواس ﴿سبولن رمضان﴾، دان سوڤاي کامو ممبسرکن الله کران منداڤت ڤتونجوقڽ، دان سوڤاي کامو برشکور.
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
ݢما تکبير ممبسرکن الله دان تحميد مموجي الله يڠ برکومنداڠ ستياڤ کالي تيباڽ هاري راي مستيله مرسڤ کدالم هاتي سانوباري. تکبير کمناڠن اين بوکن سقدر اوچاڤن تندا هاريراي ماله اي ڤرنه داوچڤکن کتيك مڽمبوت کمناڠن ݢيميلڠ نبي محمد صلى الله عليه وسلم برسام تنترا اسلام کتيک بردڤن دڠن تنترا برسکوتو کُفَّار دالم ڤڤراڠن أحزاب اتاو خندق يڠ برلاکو ڤد بولن شوال برلاروتن سهيڠݢ اول بولن ذوالقعده تاهون 5 هجرة يڠ کيت سنتياس لأوڠکن کلمة وَأَعَزَّ جُنْدَهُ وَهَزَمَ الأَحْزَابَ يڠ برمقصود : دان دياله ﴿الله﴾ يڠ تله ممنڠکن تنتراڽ سرتا مڠالهکن تنترا أحزاب. تکبير کمناڠن اين تروس دلأوڠکن سباݢاي ممبري موتيۏاسي سماڠت کڤد اومت اسلام دري دولو هيڠݢ کيني بهاوا کمناڠن الله ڤستي داتڠ بيلا کيت تله ممنوهي شرط کمناڠن والاو ڤون ترڤقسا بردڤن دڠن ڤلباݢاي سراڠن موسوه. اداکه لايق اونتوق کيت مڠاکو بهاوا کيت تله منڠ سکيراڽ ملاوان نفسو ڤون کاله تراوتما کتيک مڽمبوت هاريراي دڠن هيبورن ملالايکن، ڤرݢاولن للاکي ڤرمڤوان تنڤا باتسن، ممبوک عورة. ݢولوڠن منڠ يڠ سبنر اياله اورڠ يڠ کلوار درڤد تربية رمضان دڠن ڤڠامڤونن دوسا سرتا مڠهياسي شوال دڠن عمل عبادة. ايڠتله بهاوا کيت ماهو برݢمبيرا، مماکاي باجو بارو، مماکن هيدڠن يڠ لذات بوکن ستاکت د دنيا فانا اين ماله يڠ لبيه دريندوي د شرݢ الله د اخيرة سان. بيارله کيت هاڽ مناڠيس کتيک اورڠ لأين برݢمبيرا مڽمبوت کلاهيرن کيت اصلکن کيت برݢمبيرا منموءي الله کتيک اورڠ لاين برسديه مناڠيسي کماتين کيت
مسلمين/ مسلمات يڠ دحرمتي سکالين،
فرمان الله دالم ايات 132 سوره طه :
وَأْمُرْ أَهْلَكَ بِالصَّلاَةِ وَاصْطَبِرْ عَلَيْهَا لَا نَسْأَلُكَ رِزْقًا نَّحْنُ نَرْزُقُكَ وَالْعَاقِبَةُ لِلتَّقْوَى
مقصودڽ : دان ڤرينتهکنله کلوارݢماو سرتا اومتمو مڠرجکن سمبهيڠ، دان هندقله اڠکاو تکون برصبر منونايکنڽ. کامي تيدق ممينتا رزقي درڤدمو، ﴿بهکن﴾ کاميله يڠ ممبري رزقي کڤدمو. دان ﴿ايڠتله﴾ کسودهن يڠ باءيك اداله باݢي اورڠ-اورڠ يڠ برتقوى
برلالوڽ رمضان بوکن برمعنى کيت توروت منجأوهي القرءان دري سݢي ڤمباچانڽ ماهو ڤون ڤرلقسنأنڽ دالم کهيدوڤن سهارين. جاتوه باڠون، برجاي اتاو ݢاݢلڽ اومت اسلام برݢنتوڠ کڤد سجأوه مان کيت مندکتي القرءان. ڤمبنتوقكن سبواه نݢارا يڠ برکة برمولا دڠن ڤمبينأن کلوارݢ مڠيکوت اچوان القرءان د مان ڤرنچاڠن اونتوق ملاهيرکن ݢينراسي يڠ برايمان دان برتقوى بوکن برمولا ستله انق لاهير اتاوڤون ستله نکاح سباليقڽ اي برمولا کتيک منچاري ڤاسڠن هيدوڤ لاݢي. ايبوباڤ هاري اين راماي يڠ بکرجا مک ممرلوکن ماس يڠ بݢيتو ڤادت اونتوق برڤرانن منديديق انق-انق سسواي دڠن ڤرايدرن زمان اين يڠ بݢيتو باڽق فکتور ڤروسق سڤرتي tv، اينترنيت، مجلة، راکن سبايا، سواسان سکيتر يڠ تيدق دکاول. جاڠن هاڽ مڽرهکن بولت-بولت ڤرانن منديديق انق-انق کڤد ݢورو د سکوله ممندڠكن سيستم ڤنديديقن نݢارا يڠ لبيه منومڤو کڤد کجايأن دالم ڤلاجرن ملالوءي ڤڤريقسأن اونتوق منداڤت سيجيل تنڤا منيتيق براتکن ڤروسيس ڤنديديقكن. اين دسببکن سيستم ڤنديديقن نݢارا لبيه منومڤو کڤد اوسها ملاهيرکن مأنسي يڠ ماهير تنتڠ ڤاسران کرجا سماس اتس ألسن تونتوتن فرض کفاية سهيڠݢ باڽق مڠابايکن ڤرانن اݢام يڠ فرض عين. اين عقيبة ممبارهڽ فهمن کاڤيتاليس يڠ منجاديکن مأنسي سباݢاي مودال اونتوق مڠأوت کأونتوڠن دان جوݢdualisme ڤنديديقكن يڠ مميسهکن اکاديميك دڠن اݢام. کيت بݢيتو بيمبڠ بيلا مندڠر سواتو کاجين د مان 95 ڤراتوس ڤلاجر سکوله منڠه دان سکوراڠڽ 60 ڤراتوس ڤلاجر يونيۏرسيتي تيدق لڠکڤ صلاة. اݢينسي أنتي داده مليسيا ﴿AADK﴾ ڤولا مڽاتاکن سراما 306 موريد د ببراڤ بواه سکوله رنده د نݢارا اين دکسن ترليبت دالم ڤڽالهݢونأن داده باݢي تاهون اين سهاج. سيستم ڤنديديقن ماکين چلارو اڤابيلا ڤلاجر دجاديکن باهن کاجين سڤرتي ڤلقسانأن ڤمبلاجرن ساءين س دان ميتاميتيك دالم بهاس ڤنجاجه. اوسها جاهت انق ديديق ڤنجاجه اين باکل مڠوبورکن ڤرانن بهاس مليسيا سباݢايمان ڤڠهاڤوسن توليسن جاوي سبلوم اين يڠ مڽببکن لاهيرڽ راماي رعيت يڠ بوتا القرءان دان اݢام. بݢيتوله دالم جڠك ڤنجڠ بهاس مليسيا يڠ توروت منجادي بهاس دعوة اکن ترقبور برسام اݢام بيلا اورڠ ملايو سنديري اکن کهيلاڠن بهاس رسمي مانکالا اونتوق مڽمڤيکن اݢام اسلام کڤد بڠسا لأين ترڤقسا بلاجر بهاس ڤنجاجه. سباݢايمان ڤنوکران چوتي هاري جمعة کڤد هاري أحد يڠ مڽببکن سوسه اونتوق صلاة جمعة دان اومة يڠ تله سديا مالس سمبهيڠ سماکين برتمبه مالس.
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
فرمان الله دالم ايات 71 سوره المؤمنون:
وَلَوِ اتَّبَعَ الْحَقُّ أَهْوَاءَهُمْ لَفَسَدَتِ السَّمَاوَاتُ وَالْأَرْضُ وَمَنْ فِيهِنَّ ۚ بَلْ أَتَيْنَاهُمْ بِذِكْرِهِمْ فَهُمْ عَنْ ذِكْرِهِمْ مُعْرِضُونَ
مقصودڽ : دان سکيراڽ کبنرن ايت توندوق منوروت کهندق هوى نفسو مريك نسچاي روسق بيناساله لاڠيت دان بومي سرتا اڤ يڠ اد ڤدڽ. بهکن کامي تله بريکن کڤد مريك ايت القرءان اونتوق کحورمتن سبوتن مريك نامون مريك تتڤ برڤاليڠ درڤد کحورمتن ايت.
کݢاݢالن مڠهيدوڤکن القرءان دالم سيستم ايکونومي مڽببکن ملواسڽ جورڠ انتارا اورڠ کاي دان ميسکين کران دبيار کڤرلوان رعية دمناوڤولي اوليه شريکة ترتنتو سهاج سڤرتي ݢولا. بݢيتو جوݢ اڤابيلا ساهم BERNAS مولا دکواسأي اوليه اورڠ اسيڠ يڠ ممبهاياکن سداڠکن ماکنن اساسي اداله کسلامتن دان کدولتن نݢارا. کناءيقكن هرݢ ميڽق يڠ دکليروکن دڠن نام سباݢاي هدية سمبوتن مرديك باکل منمبهکن ببانن رعية سداڠکن دالم ماس يڠ سام بوليه ممباذير RM16 جوتا واڠ رعيت اونتوق ڤروجيق مڠجر ڤيڠت امس ڤرتام د سوکن اوليمڤيك لوندون 2012. بݢيتو جوݢ اڤابيلا القرءان تيدق دبري رواڠ دالم منديديق دان مراوات مسئلة رعيت مڽببکن تاهڤ کسلامتن نݢارا سماکين مليسيت اخير-اخير اين سباݢايمان دددهکن لاڤورن داي ساءيڠ ݢلوبال فوروم ايکونومي دنيا ﴿ WEF﴾ باݢي 2009-2010، ranking کسلامتن نݢارا تله جاتوه 25 تڠݢ کڤد کدودوقکن ك-85. مسئله رشواه دان ڤچه أمانه برمولا درڤد ڤميمڤين اتسن هيڠݢ رعيت باوهن ترماسوق دري کالاڠن ڤيهق کسلامتن مموسنهکن کامانن نݢارا. کراهن اڠݢوتا کسلامتن کتمڤت يڠ تيدق سڤاتوتڽ باݢي منجاݢ کڤنتيڠن ڤميمڤين سهيڠݢ مڠابايکن ڤنجناية توروت منمبه مسئله يڠ سديا أدا. اوليه ايت سوده سمڤي ماسڽ اونتوق کيت کمبالي ممڤرکاسکن ڤرانن محکمة شرعية دان ڤرونداڠن اسلام کتيک باڽق ڤيهق چوبا ملمه ماله مڠهاڤوسکنڽ تراوتما بيلا هيبوه مسئله حکوم سبت ترهادڤ موديل کرتيکا اوليه محکمة تيڠݢي شرعية کوانتن، ڤهڠ کران مينوم ارق د خلايق راماي. کيت مڠچم ڤرمينتأنNGO دان مجليس ڤݢوام يڠ ممينتا سوڤاي کراجأن مڠهاڤوسکن حکومن سبت باݢي سموا کسالهن. سبب ڤننتاڠن انتاراڽ [1] مريك جاهيل تنتڠ بيذا انتارا حکومن سبت sivil يڠ ظاليم دڠن سات اسلام يڠ عاديل. [2] برتوجوان سوڤاي اوندڠ-اوندڠ حدود ݢاݢل دلقسانکن. [3] سوڤاي اورڠ کنامأن دان کروني يڠ ترليبت دڠن ارق تيدق توروت ترکنا حکومن اين سباݢايمان کيت دکجوتکن دڠن لاڤورن اورڠ ملايو دلنتيق سباݢاي ڤڠاره دالم شريکة ڤڠلوار ارق تربسر الفلبين.
مسلمين/ مسلمات يڠ درحمتي الله،
فرمان الله دالم ايات 36 سوره الروم:
وَإِذَا أَذَقْنَا النَّاسَ رَحْمَةً فَرِحُوا بِهَا ۖ وَإِنْ تُصِبْهُمْ سَيِّئَةٌ بِمَا قَدَّمَتْ أَيْدِيهِمْ إِذَا هُمْ يَقْنَطُونَ
مقصودڽ : دان اڤابيلا کامي راسکن سسواتو رحمة کڤد مأنسي، نسچاي مريك ݢمبيرا دڠن رحمة ايت. دان اڤابيلا مريک دتيمڤا سسواتو مصيبة ﴿بهاي﴾ دسببکن کسالهن يڠ تله دکرجکن اوليه تاڠن مريك سنديري، تيبا-تيبا مريك ايت برڤوتوس اسا
کتيك سرونوك مڽمبوت هاريراي مک تيدق لوڤا اونتوق کيت سام-سام مرنوڠي تنتڠ سراڠن سلسما بابي يڠ تله مراݢوت 74 ڽاوا ستاکت اين مڽدارکن کيت باݢايمانا کهيباتن الله د مان اسلام مڠنجور کسلامتن دڠن بروضوء، باچ بسملة، دعا مأثورات، باچ القرءان، صلاة، ڤواس، ڤڠݢونأن تانه اونتوق ممباسوه اڠݢوتا توبوه دان ڤڠمبيلن حَبَّةُ السَّوْدَاء دان برڤورده يڠ سنتياس برسيه باݢي وانيتا. يڠ ڤاليڠ ڤنتيڠ اياله دڠن مڠهيندري درڤد درهاك کڤد الله. کيت بݢيتو سديه دان ماره دڠن کڽاتأن مڠحورمتي رمضان دان تاکوت سلسما بابي مڽببکن سمبوتن کمرديکأن دسمبوت سدرهان تتاڤي بيلا کونسرت کومڤولنhip hop اميريكا Black Eyed Peas د Sunway Pyramid ڤد 25 سيڤتيمبر اين سمڤنا اولڠ تاهون ك 250 جنام ارق Guiness Stout مك سݢالاڽ كمبالي حلال. دتمبه دڠن کڽاتأن منتري بهاوا تيدق بوليه هالڠ اورڠ اسلام اونتوق حاضر هيبورن مروسقکن اين سداڠکن بيلا باب ISA ، تيمبق ڤمديه مات کڤد رعيت يڠ berdemontrasi اد ڤولا کواس. سيلڤ ڤيليه ڤميمڤين دريتا دنيا اخيرة. کات شعير : سسوڠݢوهڽ ڤميمڤين يڠ جاهت ناءيك ممرينته کران ماجوريتي رعيتڽ يڠ جاهت جوݢ، ڤميمڤين يڠ باءيك دڤيليه بيلا ماجوريتي رعيتڽ باءيك
بَارَكَ اللهُ لِيْ وَلَكُمْ فِي القُرْآنِ العَظِيْمِ وَنَفَعَنِي وَإِيَّاكُمْ بِمَا فِيْهِ مِنَ الآيَاتِ وَالذِّكْرِ الحَكِيْمِ وَتَقَبَّلَ مِنِّي وَمِنْكُمْ تِلاوَتَهُ إِنَّهُ هُوَ السَّمِيْعُ العَلِيْمُ وَاسْتَغْفِرُ اللهَ العَظِيْمَ لِيْ وَلَكُمْ وَلِسَائِرِ الُمْسِلِمْينَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ فَاسْتَغْفِرُوْهُ فَيَا فَوْزَ المُسْتَغْفِرِيْنَ وَيَا نَجَاةَ التَّائِبِيْنَ
خطبة کدوا
اللهُ أَكْبَرُ ( 3 كالي ) اللهُ أَكْبَرُ ( 3 كالي ) اللهُ أَكْبَرُ كَبِيْرًا و الحَمْدُ ِللهِ كَثِيْرًا وَسُبْحَانَ اللهِ بُكْرَةً وَأَصِيْلا. الحَمْدُ ِللهِ وَحْدَهُ صَدَقَ وَعْدَهُ وَنَصَرَ عَبْدَهُ وَأَعَزَّ جُنْدَهُ وَهَزَمَ الأحْزَابَ وَحْدَهُ . أَشْهَدُ أَنْ لاإِلهَ إِلا اللهُ وَحْدَهُ لا شَرِيْكَ لَهُ , وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ , اللّهُمَّ صَلِّ عَلىَ سَيِّدِنَا مُحَمَّدٍ وَعَلَى آلِهِ وَصَحْبِهِ أَجْمَعِيْنَ .أَمَّا بَعْدُ..فَيَا أَيُّهَا المُسْلِمُوْنَ اتَّقُوْا اللهَ وَأَطِيْعُوْهُ وَاعْلَمُوْا أَنَّ اللهَ يُحِبُّ المُتَّقِيْنَ
فرمان الله دالم ايات 46 سوره الأنفال :
وَأَطِيعُوا اللهَ وَرَسُولَهُ وَلَا تَنَازَعُوا فَتَفْشَلُوا وَتَذْهَبَ رِيحُكُمْ ۖ وَاصْبِرُوا ۚ إِنَّ اللهَ مَعَ الصَّابِرِينَ
مقصودڽ : دان طاعتله کامو کڤد الله دان رسولڽ، دان جاڠنله کامو بربنته-بنتاهن; کالاو تيدق نسچاي کامو منجادي لمه سماڠت دان هيلڠ کقواتن کامو، دان صبرله ﴿مڠهادڤي سݢالا کسوکرن دڠن چکال هاتي﴾; سسوڠݢوهڽ الله بسرتا اورڠ-اورڠ يڠ صبر
مسلمين/مت يڠ درحمتي الله
تکبير کمناڠن يڠ دلاوڠکن بوکن ستاکت لاوڠن تتاڤي مستي داوسهاکن دالم ممنوهي سݢالا شرط کمناڠن انتاراڽ [1] تݢوه هاتي [2] ذکرالله [3] طاعة کڤد الله دان رسولڽ [4] تياد ڤرسليسيهن [5] صبر [6] إخلاص. شرط اين مستي دڤنوهي کتيك برهادڤن دڠن سراڠن موسوه دري سݢنڤ ڤنجورو تراوتما اتس نام ممراڠي کݢانسان مك اومت اسلام سهاج يڠ منجادي ساسرن سڤرتي د سلاتن تايلاند، ميندانااو فيليفينا، ڤلسطين، العراق، أفغانستان، کسهمير، چيچهڽ دان لاينڽ. دنيا مڽقسيکن باݢايمانا مَرْوَة شَرْبِيْنِي يڠ ممڤرتاهنکن تودوڠڽ دبونوه دڠن 7 کالي تيکامن د سبواه محکمه جرمان. بݢيتو جوݢ بيلا کراجأن چينا کمبالي مڠلوارکن ڤراتورن يڠ تيدق عاديل ترهادڤ مسلم Uighur يڠ دأنچم اکن دبرهنتيکن دري ڤکرجأنڽ جك دکتاهوي تيدق ماکن ڤد وقتو ماکن سياڠ. کيمڤين ماکن سياڠ، تيه، دان کوڤي دبري ڤرچوما سباݢاي تکتيك اونتوق مڠتاهوي سياڤا يڠ برڤواس. ڤارا ڤميليك ريستورن مسلم دڤقسا مننداتاڠني سبواه دوکومين يڠ مڽاتاکن بهاوا ريستورن اکن تتڤ دبوك دان منجوال مينومن برالکوحول دبولن رمضان، جک تيدق ليسينڽ اکن دتاريق. ڤارا امام مسجد دڤقسا اونتوق برچرامه کڤد يڠ لاين بهاوا ڤواس اداله اکتيۏيتي يڠ بربهاي باݢي کصيحتن. جک تيدق، کوارݢانݢارأن مريك اکن دتاريق باليق. تياد ݢونا مرايو ڤد موسوه، تياد منفعة مڠادو کڤد سترو. اڤ يڠ دهارڤکن اياله بنتوان درڤد سودارا ساݢام يڠ لبيه تاکوت کڤد الله درڤد موسوه دورجان، سودارا يڠ لبيه ڤنتيڠکن اخيرة درڤد دنيا.
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
سلامت هاري راي عيد الفطري داوچڤکن کڤد سلوروه قوم مسلمين دان مسلمات.باڽقکن برصدقه اݢر مريك يڠ ممرلوکن بنتوان توروت برݢمبيرا دان زيارهيله سانق ساودارا ڤد هاري يڠ مليا اين باݢي مراڤتکن لاݢي تالي ڤرسااودارأن.ربوتله ڤلواڠ اونتوق منمبهکن ساهم اخيرة دڠن برڤواس انم هاري دبولن شوال باݢي مڽاهوت سبدا نبي صلى الله عليه وسلم :
مَنْ صَامَ رَمَضَانَ ثٌمَّ أَتْبَعَهٌ سِتًّا مِنْ شَوَّال كَانَ كَصِيَامِ الَّدهْرِ ( رواه مسلم)
مقصودڽ : سسياڤا يڠ تله برڤواس فرض رمضان کمودين دايکوتي ڤولا دڠن برڤواس انم هاري د بولن شوال مك اداله ڤاهلاڽ سڤرتي دي برڤواس سڤنجڠ تاهون.
اللّهُمَّ صَلِّ عَلىَ سَيِّدِنَا مُحَمَّدٍ وَعَلَى آلِهِ وَصَحْبِهِ أَجْمَعِيْنَ اللّهُمَّ اغْفِرْ لِلْمُسْلِمِيْنَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ الأحْيَاءِ مِنْهُمْ وَالأمْوَاتِ إِنَّكَ سَمِيْعٌ قَرِيْبٌ مُجِيْبُ الدَّعَوَاتِ وَقَاضِيْ الحَاجَاتِ وَأَلِّفْ بَيْنَ قُلُوْبِهِمْ وَأَصْلِحْ ذَاتَ بَيْنِهِمْ وَانْصُرْهُمْ عَلَى عَدُوِّكَ وَعَدُوِّهِمْ , اللّهُمَّ لا تُسَلِّطْ عَلَيْنَا مَنْ لايَخَافُكَ وَلا يَرْحَمُنَا, اللّهُمَّ انْصُرْ إِخْوَانَنَا المُسْلِمِيْنَ فِى عِرَاق وَفِى فَلَسْطِين وَفِى كَشْمِيْر وَفِى الهِنْد وفى أفغانستانِ وَفِى شِيْشَان وَفِى جَنُوْبِ بِلِيِبين وَفِى إينْدُوْنِيْسِيَا وَفِى تَايْلَنْدِ وَفِى بَلَدِنَا ماليزيا اللّهُمَّ انْصُرِ المُجَاهِدِيْنَ الَّذِيْنَ يُجَاهِدُوْنَ فِي سَبِيْلِكَ فِي كُلِّ زَمَانٍ وَمَكَانٍ. اللّهُمَّ يَا مُنْزِلَ الكِتَابِ وَ يَا مُجْرِيَ السَّحَابِ وَ يَاهَازِمَ الأحْزَابِ اِهْزِمْهُمْ وَانْصُرْنَا عَلَيْهِمْ, اللّهُمَّ عَلَيْكَ بِاليَهُوْدِ وَمَنْ وَالاهُمْ, اللّهُمَّ عَلَيْكَ بِالنَّصَارَى وَمَنْ وَالاهُمْ, اللّهُمَّ عَلَيْكَ بِالهُنَوْدِ وَمَنْ وَالاهُمْ, اللّهُمَّ عَلَيْكَ بِالأمِيرِكَان وَمَنْ وَالاهُمْ, اللّهُمَّ عَلَيْكَ بِالِبرِيطَان وَمَنْ وَالاهُمْ, اللّهُمَّ عَلَيْكَ بِأَحْزَابِ المُشْرِكِيْنَ الطَّاغِيْنَ الظَّالِمِيْنَ وَمَنْ وَالاهُمْ, اللّهُمَّ دَمِّرْهُمْ تَدْمِيْرًا وَ تَبِّرْهُمْ تَتْبِيْرًا وَاجْعَلْهُمْ هَبَاءً مَنْثُوْرًا اللّهُمَّ انْصُرْ مَنْ نَصَرَ دِيْنَكَ وَاخْذُلْ مَنْ خَذَلَ دِيْنَكَ , اللّهُمَّ أَعِزَّ الإسْلامَ وَالمُسْلِمِيْنَ وَأَذِّلَّ الشِّرْكَ وَالمُشْرِكِيْنَ وَدَمِّرْ أَعْدَاءَ الدِّيْنِ وَانْصُرْ عِبَادَكَ المُؤْمِنِيْنَ . اللَّهُمَّ إِنِّا نعُوذُبِكَ مِنْ البَرَصِ، وَالجُنُونِ، وَالجُذَامِ، وَمِنْ سَيِّءِ الأَسْقَامِ تَحَصَّنَا بِذِى الْعزَّةِ وَالْجَبَرُوْتِ وَاعَتَصَمْنَا بِرَبِّ الْمَلَكُوْتِ وَتَوَكَّلْنَا عَلَى الْحَيِّ الَّذِى لاَ يَمُوْتُ اللّهُمَّ اصْرِفْ عَنَّا هَذا الْوَبَاءَ وَقِنَا شَرَّ الرَّدَى وَنَجِّنَا مِنَ الطَّعْنِ والطَّاعُوْنِ وَالْبَلاَءِ بِلُطْفِكَ يَا لَطِيفُ يَا خَبِيْرُ إِنَّكَ عَلَى كُلِّ شَيْءٍ قَدِيْرٌ اللّهُمَّ تَقَبَّلْ مِنَّا صَلاتَنَا وَصِيَامَنَا وَقِيَامَنَا وَزَكَاتَنَا وَجَمِيْعَ حَسَنَاتِنَا وَاجْعَلْهَا خَالِصَةً لِوَجْهِكَ الكَرِيْم. رَبَّنَا آتِنَا فِي الدُّنْيَا حَسَنَةً وَفِي الآخِرَةِ حَسَنَةً وَقِنَا عَذَابَ النَّارِ. سبُحْاَنَكَ اللّهُمَّ وَتَحِيَّتُهُمْ فِيْهَا سَلامٌ وَآخِرُ دَعْوَاهُمْ أَنِ الحَمْدُ ِللهِ رَبِّ العَالَمِيْنَ
Filed under: Khutbah Aidil Fitri, خطبة جاوي
bjn_Arab knc_Arab knc_Arab bjn_Arab pbt_Arab bjn_Arab bjn_Arab knc_Arab bjn_Arab knc_Arab bjn_Arab bjn_Arab bjn_Arab knc_Arab bjn_Arab bjn_Arab knc_Arab bjn_Arab knc_Arab bjn_Arab bjn_Arab pbt_Arab bjn_Arab knc_Arab bjn_Arab bjn_Arab knc_Arab bjn_Arab knc_Arab bjn_Arab knc_Arab bjn_Arab ace_Arab bjn_Arab knc_Arab bjn_Arab knc_Arab bjn_Arab knc_Arab eng_Latn